text: Mor om barnevogns-hærværk: Det er rigtig ubehageligt
  17 december 2014 kl. 19.15
  Vi tør ikke lægge vores datter ud i barnevognen mere, siger Charlotte Jessing Christensen Det sker efter at hendes datters barnevogn onsdag formiddag blev udsat for groft hærværk.
  Charlotte Jessing Christensen fra Holsted er rystet, da TV SYD taler med hende onsdag aften.
  Hendes datters barnevogn onsdag ved middagstid blev skåret og snittet i, og alle fire dæk blev sprættet op.
  Charlotte Jessing Christensen var selv hjemme med sin datter, da hærværket fandt sted.
  - De har jo været helt oppe i indkørslen for at kunne se barnevognen, så det er rigtig ubehageligt, siger hun.
  Den to en halv måned gamle datter var heldigvis ikke i barnevognen, da gerningsmændene var på spil. Nu får det konsekvenser for familien.
  - Hun bliver kun lagt indenfor nu. Vi tør simpelthen ikke lægge hende ud, siger hun til TV SYD.
  Familien har ingen idé om, hvem der kan have lavet ugerningen.
  - Der var heller ikke nogen naboer hjemme, så ingen omkring os har set noget, slutter hun.
  Politiet kan kontaktes på 114
  